སངས་རྒྱས་ཀྱི་གསུང་གི་དྲང་ངེས་འཇོག་ཚུལ་ནི།ལུང་ལ་བརྟེན་ནས་དྲང་ངེས་འཇོག་དགོས་ན།དཔེར་ན།མདོ་སྡེ་དགོངས་འགྲེལ་གྱི་སྐབས་སུ་འཁོར་ལོ་དང་པོ་འཁོར་ལོ་བར་པ་གཉིས་བླ་ན་ཡོད་པ།སྐབས་ཕྱེས་པ་ཞེས་རྩོད་པའི་གནས་སུ་གྱུར་པ་ལགས།འཁོར་ལོ་མཐའ་མ་རྩོད་པའི་གནས་སུ་མ་གྱུར་པ་རེད་ཅེས་བླ་ན་མ་མཆིས་པ་གོང་ན་མ་མཆིས་པ་གསུངས་པ་ཡིན་པར་བརྟེན་དེ་འདྲ་རེད།དེ་ངེས་དོན་གྱི་མདོ་ཡིན་ཞེས་གསུང་གི་ཡོད་རེད།ལུང་ཙམ་ལ་བརྟེན་དགོས་བྱུང་ན།མདོ་སྡེ་དགོངས་འགྲེལ་དེ་ངེས་དོན་གྱི་མདོ་ལ་བརྩི་དགོས་ཀྱི་རེད།རིག་པས་དཔྱད་ཡོང་དུས་མདོ་སྡེ་དགོངས་འགྲེལ་ནང་མཚན་ཉིད་གསུམ་གྱི་རྣམ་གཞག་གསུངས་པ་རེད།དཔེར་ན།དབྱིག་གཉེན་གྱི་གཞུང་ནང་ཡང་དག་མ་ཡིན་ཀུན་རྟོག་ཡོད་ཅེས་གསུངས་པ་དང༌།ཀུན་རྟོག་ཅེས་ཡོད་པའི་དོན་དེ་རང་བཞིན་ཞེས་པ་ཚིག་གི་ལྷག་མའོ་ཞེས་གསུངས་ཡོང་དུས་རང་བཞིན་ཡོད་པ་ཞེས་ཚིག་གསལ་པོ་རེད།